Diari Oficial de la Generalitat Valenciana


Sumari del DOGV 9551, del 10-03-2023 (2023/2378)

RESOLUCIÓ de 28 de febrer de 2023, de la Conselleria d'Educació, Cultura i Esport, per la qual es modifica l'autorització de l'escola infantil de primer cicle municipal Virgen del Niño Perdido, de les Alqueries.
-------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9551

Data del DOGV
:   10-03-2023

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2023/2378


Data del document
:   28-02-2023

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * centre d'ensenyament

RESOLUCIÓ de 28 de febrer de 2023, de la Conselleria d'Educació, Cultura i Esport, per la qual es modifica l'autorització de l'escola infantil de primer cicle municipal Virgen del Niño Perdido, de les Alqueries. [2023/2378]  
Antecedents de fet  
  
Primer. L'Ajuntament de les Alqueries, titular de l'escola infantil de primer cicle municipal Virgen del Niño Perdido, codi de centre 19832826, sol·licita la modificació de l'autorització per canvi d'ús de les seues unitats d'Educació Infantil.  
Segon. La Direcció General de Centres Docents emet informe favorable de data 18 de febrer de 2023, sobre l'adequació de les instal·lacions proposades quant a espais educatius, segons la normativa aplicable, d'acord amb l'informe favorable del Servei de Projectes i Construccions Educatives de data 23 d'agost de 2011, que va donar origen a l'última autorització definitiva de l'Escola Infantil municipal Virgen del Niño Perdido.  
Tercer. La titularitat presenta declaració responsable de no haver realitzat obres a l'escola des de l'obtenció de l'última autorització definitiva, per la qual cosa la modificació del tram d'edats de les unitats no suposa una alteració de les dimensions dels espais, amb excepció de les obres menors de reparació o manteniment.  
  
Fonaments de dret  
  
Primer. L'òrgan competent per a dictar aquesta resolució és la Conselleria d'Educació, Cultura i Esport, segons l'article 4 del Decret 173/2020, de 30 d'octubre, del Consell, d'aprovació del Reglament orgànic i funcional de la Conselleria d'Educació, Cultura i Esport. Mitjançant la Resolució de 13 d'abril de 2022, d'aquesta conselleria, es delega aquesta competència en la Secretaria Autonòmica d'Educació i Formació Professional.  
Segon. Vista l'especial configuració de les escoles infantils de primer cicle d'Educació Infantil que posseeixen aules versàtils que poden incloure diferents trams d'edat, en relació amb el nombre de llocs escolars, i d'acord amb la normativa aplicable per a les sol·licituds de canvi amb caràcter definitiu dels trams d'edat a les aules autoritzades en les escoles d'Educació Infantil de primer cicle.  
Tercer. Vista la normativa aplicable als centres educatius privats, a falta de normativa específica per als centres docents públics, i de conformitat amb aquesta.  
  
Vistos els antecedents de fet i considerats els fonaments de dret, resolc:  
  
Primer  
Modificar l'autorització de l'escola infantil ateses les característiques, ensenyaments i capacitat màxima que s'indiquen a continuació.  
Codi de centre: 71647337.  
Denominació genèrica del centre: escola infantil de primer cicle municipal.  
Denominació específica del centre: Virgen del Niño Perdido.  
Titularitat: Ajuntament de les Alqueries.  
Domicili: carrer San Juan Bautista, núm. 5.  
Localitat: les Alqueries.  
Província: Castelló.  
Modificació que s'autoritza:  
Canvi d'ús de les unitats autoritzades, de manera que l'escola queda configurada, íntegrament, amb la composició següent:  
4 unitats d'Educació Infantil de primer cicle, distribuïdes així:  
- 1 unitat per a alumnat de 0 a 1 any, amb 8 llocs escolars.  
- 2 unitats per a alumnat d'1 a 2 anys, amb 13 llocs escolars cadascuna.  
- 1 unitat per a alumnat de 2 a 3 anys, amb 20 llocs escolars.  
  
Segon  
Aquesta resolució tindrà efectes acadèmics a partir de l'inici del curs escolar 2023-2024.  
Aquesta autorització donarà lloc a les corresponents inscripcions en el Registre de Centres Docents de la Comunitat Valenciana.  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 10, 25 i 46 de la Llei 29/1998, de 13 de juliol, reguladora de la jurisdicció contenciosa administrativa, contra aquest acte, que esgota la via administrativa, es podrà interposar un recurs potestatiu de reposició o plantejar directament un recurs contenciós administratiu dins dels terminis i davant els òrgans que s'indiquen a continuació:  
a) El recurs de reposició haurà d'interposar-se davant l'òrgan que ha dictat l'acte, en el termini d'un mes comptador des de l'endemà de la notificació.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos comptador de l'endemà de la notificació.  
Per a les persones interessades que no siguen objecte de notificació, els terminis començaran a comptar de l'endemà de la publicació en el Diari Oficial de la Generalitat Valenciana.  
  
València, 28 de febrer de 2023.- El secretari autonòmic d'Educació i Formació Professional (p. d. R. 13.04.2022): Miguel Soler Gracia.